CKP ออกหุ้นกู้ 3 ชุด รวม 4 พันลบ.ดอกเบี้ย 1.74-3.02% ขายสถาบัน-รายใหญ่
CKP ออกหุ้นกู้ 3 ชุด รวม 4 พันลบ.ดอกเบี้ย 1.74-3.02% ขายสถาบัน-รายใหญ่
21 พ.ค. 2564

บริษัท ซีเค พาวเวอร์ จำกัด (มหาชน) หรือ CKP ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มีจำนวน 3 ชุด มูลค่ารวมไม่เกิน 4,000 ล้านบาท ดังนี้
หุ้นกู้ชุดที่ 1 เสนอขายไม่เกิน 1,500 ล้านบาท อายุ 3 ปี ครบกำหนดไถ่ถอนปี 2567 มีอัตราดอกเบี้ยคงที่ 1.74% ต่อปี ชำระดอกเบี้ยทุกๆ 6 เดือนตลอดอายุหุ้นกู้
หุ้นกู้ชุดที่ 2 เสนอขายไม่เกิน 1,000 ล้านบาท อายุ 5 ปี ครบกำหนดไถ่ถอนปี 2569 มีอัตราดอกเบี้ยคงที่ 2.45% ต่อปี ชำระดอกเบี้ยทุกๆ 6 เดือนตลอดอายุหุ้นกู้
และหุ้นกู้ชุดที่ 3 เสนอขายไม่เกิน 1,500 ล้านบาท อายุ 7 ปี ครบกำหนดไถ่ถอนปี 2571 มีอัตราดอกเบี้ยคงที่ 3.02% ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นกู้วันที่ 25 และ 27 พ.ค.64 ผ่านธนาคารทหารไทยธนชาต และ บล.เกียรตินาคิภัทร ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของหุ้นกู้ “A-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 30 เม.ย.64 โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ไปชำระคืนหนี้ ซื้อสินทรัพย์หรือกิจการ และ/หรือใช้เป็นเงินทุนหมุนเวียนในการประกอบกิจการ